CELEX: 32005D0242
Language: sk
Date: 2005-03-16 00:00:00
Title: 2005/242/: Rozhodnutie Komisie zo 16. marca 2005 týkajúce sa finančného príspevku pre Nemecko a Fínsko na ich programy posilnenia inšpekčnej infraštruktúry rastlinnolekárskych kontrol rastlín a rastlinných výrobkov pochádzajúcich z tretích krajín [oznámené pod číslom K(2005) 674]

19.3.2005   
            
            
               SK
            
            
               Úradný vestník Európskej únie
            
            
               L 74/71
            
         
      ROZHODNUTIE KOMISIE
   
   zo 16. marca 2005
   týkajúce sa finančného príspevku pre Nemecko a Fínsko na ich programy posilnenia inšpekčnej infraštruktúry rastlinnolekárskych kontrol rastlín a rastlinných výrobkov pochádzajúcich z tretích krajín
   [oznámené pod číslom K(2005) 674]
   (Iba texty vo fínskom, nemeckom a švédskom jazyku sú autentické)
   (2005/242/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), najmä na jej šiesty pododsek odseku 5 článku 13c,
   keďže:
   
               (1)
            
            
               Smernica 2000/29/ES ustanovuje, že finančný príspevok od Spoločenstva sa prideľuje členským štátom s cieľom posilniť inšpekčnú infraštruktúru rastlinnolekárskych kontrol rastlín a rastlinných výrobkov pochádzajúcich z tretích krajín.
            
         
               (2)
            
            
               Nemecko aj Fínsko si vypracovali vlastný program na posilnenie svojej inšpekčnej infraštruktúry kontrol rastlín a rastlinných výrobkov pochádzajúcich z tretích krajín. Požiadali o pridelenie finančného príspevku Spoločenstva na tieto programy v súlade s nariadením Komisie (ES) č. 998/2002 z 11. júna 2002, ktorým sa stanovujú podrobné pravidlá implementácie ustanovení týkajúcich sa prideľovania finančného príspevku Spoločenstva členským štátom s cieľom posilniť inšpekčné infraštruktúry pre rastlinnolekárske kontroly rastlín a rastlinných produktov z tretích krajín (2).
            
         
               (3)
            
            
               Technické informácie poskytnuté Nemeckom a Fínskom Komisii umožnili presne a dôsledne analyzovať túto situáciu. Komisia pripravila zoznam vhodných podporných programov inšpekčných staníc, s podrobnými údajmi týkajúcimi sa výšky navrhovaného finančného príspevku Spoločenstva na každý z týchto programov. Tieto informácie preveril aj Stály výbor pre zdravie rastlín.
            
         
               (4)
            
            
               Na účely schválenia sa každý z programov uvedených v tomto zozname posudzoval osobitne. Komisia dospela k názoru, že podmienky a kritériá uvedené v smernici 2000/29/ES a nariadení (ES) č. 998/2002 týkajúce sa pridelenia finančného príspevku Spoločenstva boli splnené.
            
         
               (5)
            
            
               V súlade s uvedeným je vhodné prideliť finančný príspevok Spoločenstva na pokrytie výdavkov, ktoré v súvislosti s týmito programami vzniknú Nemecku a Fínsku.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   1.   Týmto sa schvaľuje pridelenie finančného príspevku Spoločenstva na pokrytie výdavkov, ktoré vzniknú Nemecku v súvislosti s jeho programom posilnenia inšpekčných staníc.
   2.   Týmto sa schvaľuje pridelenie finančného príspevku Spoločenstva na pokrytie výdavkov, ktoré vzniknú Fínsku v súvislosti s jeho programom posilnenia inšpekčných staníc.
   Článok 2
   1.   Celková výška finančného príspevku Spoločenstva, v súlade s článkom 1, bude 94 470 EUR.
   2.   Maximálna výška finančného príspevku Spoločenstva pre príslušné členské štáty je:
   
               a)
            
            
               36 875 EUR: Nemecko;
            
         
               b)
            
            
               57 595 EUR: Fínsko.
            
         3.   Maximálna výška finančného príspevku Spoločenstva na každý program posilnenia inšpekčných staníc je taká, ako je stanovené v prílohe.
   Článok 3
   Finančný príspevok Spoločenstva na program stanovený v prílohe sa uhradí jedine vtedy, keď:
   
               a)
            
            
               príslušný členský štát predloží Komisii vo forme primeranej dokumentácie dôkaz o zakúpení a/alebo vylepšení zariadenia a/alebo vybavenia uvedeného v programe a
            
         
               b)
            
            
               príslušný členský štát predloží Komisii žiadosť o vyplatenie finančného príspevku Spoločenstva v súlade s pravidlami ustanovenými v článku 3 nariadenia (ES) č. 998/2002.
            
         Článok 4
   Toto rozhodnutie je určené Spolkovej republike Nemecko a Fínskej republike.
   
      V Bruseli 16. marca 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 169, 10.7.2000, s. 1. Smernica naposledy zmenená a doplnená smernicou 2005/115/ES (Ú. v. EÚ L 56, 2.3.2005, s. 12).
   
      (2)  Ú. v. ES L 152, 12.6.2002, s. 16. Toto nariadenie bolo uverejnené ako nariadenie (ES) č. 997/2002, avšak jeho číslo sa opravilo korigendom (Ú. v. ES L 153, 13.6.2002, s. 18).
   
      PRÍLOHA
      PROGRAMY POSILNENIA INŠPEKČNÝCH STANÍC
      Programy so zodpovedajúcim finančným príspevkom Spoločenstva
      
                  Členský štát
               
               
                  Názvy inšpekčných staníc (správna jednotka, názov)
               
               
                  Oprávnené náklady
                  (EUR)
               
               
                  Maximálny finančný príspevok Spoločenstva
                  (EUR)
               
            
                  Nemecko
               
               
                  Bayern, München-Flughafen
               
               
                  1 500
               
               
                  750
               
            
                  Bayern, Nürnberg Flughafen
               
               
                  1 500
               
               
                  750
               
            
                  Bremen, Bremen Stadt, vstupné body č. 5.1 až 5.7
               
               
                  1 700
               
               
                  850
               
            
                  Bremen, Bremerhaven, vstupné body č. 5.8 a 5.9
               
               
                  1 700
               
               
                  850
               
            
                  Hessen, Frankfurt Flughafen
               
               
                  36 750
               
               
                  18 375
               
            
                  Niedersachsen, Emden
               
               
                  5 200
               
               
                  2 600
               
            
                  Niedersachsen, Brake a Nordenham
               
               
                  7 700
               
               
                  3 850
               
            
                  Niedersachsen, Wilhelmshaven
               
               
                  5 200
               
               
                  2 600
               
            
                  Mecklenburg-Vorpommern, Rostock
               
               
                  1 700
               
               
                  850
               
            
                  Mecklenburg-Vorpommern, Wismar
               
               
                  1 700
               
               
                  850
               
            
                  Mecklenburg-Vorpommern, Sassnitz-Mukran
               
               
                  1 700
               
               
                  850
               
            
                  Sachsen, Flughafen Dresden
               
               
                  1 750
               
               
                  875
               
            
                  Sachsen, Flughafen Halle/Leipzig
               
               
                  1 750
               
               
                  875
               
            
                  Thüringen, Erfurt-Kühnhausen
               
               
                  3 900
               
               
                  1 950
               
            
                  Fínsko
               
               
                  Lappeenranta
               
               
                  61 702
               
               
                  30 851
               
            
                  Niirala/Joensuu
               
               
                  16 963
               
               
                  8 481
               
            
                  Oulu
               
               
                  12 418
               
               
                  6 209
               
            
                  Kouvola
               
               
                  8 436
               
               
                  4 218
               
            
                  Pori-Rauma
               
               
                  4 674
               
               
                  2 337
               
            
                  Vainikkala
               
               
                  1 445
               
               
                  722
               
            
                  Kajaani
               
               
                  4 218
               
               
                  2 109
               
            
                  Parikkala
               
               
                  945
               
               
                  472
               
            
                  Lieksan Inari
               
               
                  945
               
               
                  472
               
            
                  Vartius
               
               
                  1 948
               
               
                  974
               
            
                  Kortesalmi
               
               
                  750
               
               
                  375
               
            
                  Uukuniemi
               
               
                  750
               
               
                  375
               
            
                  Celkový finančný príspevok Spoločenstva (EUR)
               
               
                  94 470